
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρόσληψη εργατοτεχνικού προσωπικού στις Υπηρεσίες Εγγείων 


Βελτιώσεων του Υπουργείου Γεωργίας. 1 

Πρόσληψη προσωπικού στο Περιφερειακό Γενικό Νοσοκομείο Αθη¬ 
νών για τη Μονάδα Ψυχικής Υγείας Εφήβων με σύμβαση μί¬ 
σθωσης έργου. 2 

Ορισμός αναγκαιούντος για πρόσληψη προσωπικού στο Κέντρο Κοι¬ 
νωνικής Αποκατάστασης Χανσενικών. 3 

Πρόσθετες αμοιβές φυλάκων αρχαιοτήτων. 4 

Έγκριση Κανονισμού Αεροσκαφών της Υπηρεσίας Πολιτικής Αερο¬ 
πορίας (ΥΠΑ). 5 

Αναπροσαρμογή των ναύλων στις τοπικές γραμμές της Νοτιοδυτι¬ 
κής Κρήτης. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 303853 (1) 


Πρόσληψη εργατοτεχνικού προσωπικού στις Υπηρεσίες Εγγείων Βελτι¬ 
ώσεων του Υπουργείου Γεωργίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις της παρ. 3 του άρθρου 32 του Ν.Δ. 3881/58 «Περί 
έργων Εγγείων Βελτιώσεων». 

3. Τις διατάξεις του Κεφ. Δ' του Ν. 993/79. 

4. Τις διατάξεις του άρθρου 13 του Ν. 1735/87. 

5. Την αριθ. Δ1ΠΙΔ/Φ.42/13/3802/29.4.88 (ΦΕΚ 274/9.5.88 
τ.Β) με την οποία παρατάθηπε η ισχύς των διατάξεων πρόσληψης προ¬ 
σωπικού με σχέση εργασίας Ιδιωτικού Δικαίου που έληξε την 11.5.88 
για 4 μήνες. 

6. Την αριθ. 198/26.4.88 πράξη του Υπουργού Προεδρίας της Κυ¬ 
βέρνησης με την οποία εγκρϊθηκε η πρόσληψη από το Υπουργείο Γ εωρ- 
γίας 75 ατόμων με σύμβαση εργασίας Ιδιωτικού Δικαίου ορισμένου 
χρόνου (μέχρι 5 μήνες) για τις (ανάγκες των Υπηρεσιών Εγγείων Βελτι¬ 
ώσεων. 

7. - Την ανάγκη ενίσχυσης των Υπηρεσιών Εγγείων Βελτιώσεων με 
εργατοτεχνικό προσωπικό απαραίτητο για την εκτέλεση των έργων και 
εργασιών που τους έχουν (ανατεθεί. 

8. Το γεγονός ότι υπάρχουν πιστώσεις για τη μισθοδοσία του κατω¬ 
τέρω προσωπικού. 

9. Την αριθ. 2389/87 ΦΕΚ 81/Β/13.2.87 Απόφαση του Πρωθυ¬ 
πουργού και του Υπουργού Οικονομικών «Ανάθεση αρμοδιοτήτων στον 
Υφυπουργό Οικονομικών Σπ. Καλούδη», αποφασίζουμε: 

Εγκρίνουμε την πρόσληψη του κατωτέρω εργατοτεχνικού προσωπι¬ 


κού για τις ανάγκες των αρδευτικών έργων των Υπηρεσιών Εγγείων 
Βελτιώσεων, ως εξής: 

α. Τεσσάρων (4) εργατών στην Δ/νση Εγγείων Βελτιώσεων Ν. Σερ¬ 
ρών. 

β. Τριών (3) εργατών στη Δ/νση Εγγείων Βελτιώσεων Ν. Ιωαννί- 
νων. 

γ. Εξήντα έξι (66) εργατστεχνιτών στη Δ/νση Εγγείων Βελτιώσεων 
Ν. Έβρου. 

ε. Δύο (2) εργατών στη Δ/νση Εκμηχάνησης Γεωργίας και Μηχανι¬ 
κού Εξοπλισμού. 

2. Το προσωπικό αυτό θα προσληφθεί με σχέση εργασίας Ιδιωτικού 
Δικαίου ορισμένου χρόνου για πέντε (5) μήνες. 

Ή απασχόληση αυτή μπορεί να παραταθεί μέχρι 31.12.88 έπειτα 
από έγκριση του Υπουργού Προεδρίας της Κυβέρνησης. 

3. Οι αποδοχές του προσωπικού αυτού θα καθοριστούν σύμφωνα με 
τις διατάξεις του Ν.Δ. 1198/72. 

4. Η δαπάνη για την αμοιβή και τα λοιπά έξοδα του προσωπικού αυ¬ 
τού θα βαρύνει τις πιστώσεις των αρδευτικών έργων που θ’ απασχολη¬ 
θούν, οι δε δύο (2) εργάτες της Δ/νσης Ε.Γ.Ε.Μ.Ε. τον προϋπολογισμό 
του Β' παραρτήματος του Κ.Τ.Γ.Κ. και Δασών. 

5. Το ανωτέρω προσωπικό θα προσληφθεί βάσει των διατάξεων του 
Ν.Δ. 3881/58 (άρθρο 32 παρ. 3), Ν. 1142/82 (άρθρο 6 παρ. 4) από 
τα όργανα που ορίζονται στο αριθ. 3/84 Π.Δ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Ιουνίου 1988 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΓΕΟΡΠΑΣ 

ΣΠΥΡΟΣ ΚΑΛΟΥΔΗΣ ΓΙΑΝΝΗΣ ΠΟΤΤΑΚΗΣ 

-ψ- 

Αριθ. Δ2γ/οικ. 15364 (2) 

Πρόσληψη προσωπικού στο Περιφερειακό Γενικό Νοσοκομείο Αθηνών 

για τη Μονάδα Ψυχικής Υγείας Εφήβων με σύμβαση μίσθωσης έρ¬ 
γου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΓΕΙΑΣ. 

ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την αριθ. 9/1.3.1988 απόφαση του Διοικητικού Συμβουλίου. 

3. Τις διατάξεις για τη λειτουργία της Μονάδας Ψυχικής Υγείας, 
Εφήβων. 

4. Το αριθ. 5444/14.3.1988 έγγραφο του Περιφερειακού Γενικού 
Νοσοκομείου Αθηνών, αποφασίζουμε: 

1. Καθορίζουμε τον αριθμό των προσώπων που θα απασχοληθεί με 
μίσθωση έργου, σύμφωνα με τις διατάξεις του άρθρου 681 κ.ε. του 
Αστικού Κώδικα, για κάλυψη εξαιρετικών λειτουργικών αναγκών της 
Μονάδας Ψυχικής Υγείας Εφήβων που λειτουργεί στο Περιφερειακό 
Γ ενικό Νοσοκομείο Αθηνών, με την απαιτούμενη αμοιβή για το προτει- 

νόμενο χρονικό διάστημα, ως εξής: 

1. Πέντε (5) Παιδοψυχίατροι 

2. Δύο (2) Ψυχολόγοι 

3. Δύο (2) Εργααιοθεραπευτές 

4. Δέκα πέντε (15) Νοσηλευτές 

5. Ένας (1) Διοικητικός 

6. Ένας (1) Γραμματέας 

7. Τέσσερις (4) Καθαρίστριες 

8. Ένας (1) Οδηγός 

9. Ένας (1) Τραπεζοκόμος 

10. Τρεις (3) Κοινωνικοί Λειτουργοί 

2. Η μονάδα Ψυχικής Τγείας Εφήβων έχει ως στόχο τη θεραπευτική 
αντιμετώπιση εφήβων ηλικίας 16 με 18 χρόνων που παρουσιάζουν ψυ¬ 
χικές διαταραχές (όχι νοητικά καθυστερημένων) και έχουν ανάγκη από 
θεραπεία σε κατάλληλο πλαίσιο, την κοινωνική επανένταξη και την προ- 
επαγγελματική κατάρτιση και προετοιμασία μέσω συνεργασίας με άλ¬ 
λους φορείς, για την επαγγελματική αποκατάστασή τους. 

3. Τα προσόντα διορισμού βάσει του Ν. 1586/86 (προσοντολόγιο - 
Κλαδολόγιο) (ΦΕΚ 318/9.5.86) και του Οργανισμού του Νοσοκο¬ 
μείου κατά ειδικότητα είναι: 

- Ψυχολόγοι: πτυχίο ή δίπλωμα ψυχολόγου Α.Ε.1. της ημεδαπής ή 
ισότιμο, αντίστοιχης ειδικότητας σχολών της αλλοδαπής. 

- Εργασιοθεραπευτές: πτυχίο ή δίπλωμα Εργασιοθεραπευτή Τ.Ε.Ι. 
της ημεδαπής ή ισότιμο αντίστοιχης ειδικότητας σχολών της αλλοδα¬ 
πής ή Κ.Α.Τ.Ε.Ε., της ημεδαπής, ή ισότιμο αντίστοιχης ειδικότητας, 
σχολών της (αλλοδαπής και άδεια άσκησης επαγγέλματος. 

- Διοικητικό: Απολυτήριος τίτλος εξαταξίου Γυμνασίου ή Λυκείου ή 
ισότιμου σχολείου (ανεξάρτητα από ειδικότητα. 

- Γραμματέα: Απολυτήριο τίτλο εξαταξίου Γυμνασίου ή Λυκείου ή 
ισότιμου σχολείου (ανεξάρτητα από ειδικότητα και καλή γνώση μιας ή 
δύο κατά περίπτωση ξένων γλωσσών, καθώς και καλή γνώση Ελληνι¬ 
κής και Λατινικής γραφομηχανής. 

- Κοινωνικοί Λειτουργοί: πτυχίο ή δίπλωμα Κοινωνικής Λειτουρ¬ 
γού Τ.Ε.Ι. της ημεδαπής ή ισότιμο Σχολών αντίστοιχης ειδικότητας 
της ημεδαπής ή αλλοδαπής, ή Κ.Α.Τ.Ε.Ε. ή ισότιμων σχολών της ημε¬ 
δαπής ή αλλοδαπής (αντίστοιχης ειδικότητας και άδεια άσκησης επαγ¬ 
γέλματος. 

- Καθαρίστριες: Απολυτήριο τίτλο υποχρεωτικής εκπαίδευσης. 

- Οδηγός: Απολυτήριο τίτλο εξαταξίου Γυμνασίου ή Λυκείου και 
επαγγελματικό δίπλωμα Γ’ Κατηγορίας και άνω. 

- Επισκέπτριες Νοσηλεύτριες: Πτυχίο Νοσηλευτικής Τ.Ε.Ι. ή Κ.Α.¬ 
Τ.Ε.Ε. ή ισότιμο αντίστοιχης ειδικότητας Σχολής της ημεδαπής ή αλ¬ 
λοδαπής. 

- Αδελφές Νοσοκόμες: Πτυχίο Μέσης Τεχνικής Επαγγελματικής 
Νοσηλευτικής Σχολής ή Απολυτήριο τίτλο Επαγγελματικού Λυκείου ή 
άλλης ισότιμης Σχολικής μονάδας της ημεδαπής ή αλλοδαπής (αντίστοι¬ 
χης ειδικότητας. 

- Παιδοψυχίατροι: ειδικόττηα Παιδοψυχιατρικής ή Ψυχιατρικής με 
εμπειρία στα παιδιά. 

4. Οι ανωτέρω αναθέσεις εγκρίνονται για χρονικό διάστημα δώδεκα 
(12) μηνών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Ιουνίου 1988 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΠΟΓΓ. ΚΑΚΛΑΜΑΝΗΣ 


ΥΓΕΙΑΣ ΠΡΟΝ. & ΚΟΙΝ ΑΣΦ/ΣΕΟΝ 

ΓΙΑΝΝΗΣ ΦΛΩΡΟΣ 


-φ- 

Αριθ. Δ2α/13240 (3) 

Ορισμός αναγκαιούντος για πρόσληψη προσωπικού στο Κέντρο Κοινω¬ 
νικής Αποκατάστασης Χανσενικών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 9 του Ν. 1476/84 
β) του άρθρου 5 Κεφ. Β' του Ν. 993/79 
γ) του άρθρου 14 του Ν. 1735/87. 

2. Την αριθ. 1358/2.10.87 (ΦΕΚ 535/5.10.87 τ.Β') απόφαση 
του Πρωθυπουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων. 

3. Την πράξη του Υπουργού Προεδρίας της Κυβέρνησης 213/ 


4. Τις απρόβλεπτες και επείγουσες ανάγκες του Κέντρου Κοινωνικής 
Αποκ/σης Χανσενικών που δεν μπορούν να καλυφθούν με προσωπικό 
με απόσπαση. 

5. Το απόσπασμα πρακτικών της αριθ. 6/5.5.1988 συνεδρίασης 
του Δ.Σ. του Ιδρύματος. 

6. Το αριθμ. 650/16.5.1988 έγγραφο του Ιδρύματος, αποφασί¬ 
ζουμε: 

Ορίζουμε τον αριθμό του αναγκαιούντος για πρόσληψη προσωπικού 
σε είκοσι (20) άτομα γενικών καθηκόντων, στο Κέντρο Υγείας Αποκ/ 
σης Χανσενικών, με σχέση εργασίας ιδιωτικού δικαίου, για διάστημα 
μέχρι οκτώ (8) μήνες για την αντιμετώπιση των λειτουργικών αναγκών 
του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιουνίου 1988 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 
- φ - 

Αριθ. ΥΠΠΟ/ΓΝΟΣ/25125 (4) 

Πρόσθετες αμοιβές φυλάκων αρχαιοτήτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α). 

2. Τις διατάξεις του Π.Δ. 941/77 (ΦΕΚ /Α). 

3. Την πράξη του Διοικητικού Συμβουλίου του Ταμείου Αρχαιολογι¬ 
κών Πόρων (ΤΑΠ), 

4. Την ανάγκη άμεσης καταβολής δεδουλευμένων πρόσθετων αμοι¬ 
βών στο προσωπικό φύλαξης αρχαιολογικών χώρων και μουσείων αρ- 
μοδιότης ΥΠ.ΠΟ για την απρόσκοπτη λειτουργία των πιο πάνω χώ¬ 
ρων, αποφασίζουμε: 

Οι πρόσθετες αμοιβές (υπερωρίες, εξαιρέσιμες, αμοιβές για εργασία 
πέραν του πενθημέρου κ.λ.π.) που λαμβάνουν σύμφωνα με την ισχύουσα 
νομοθεσία οι φύλακες αρχαιοτήτων του Υπουργείου Πολιτισμού, κατα¬ 
βάλλονται από τις πιστώσεις του προϋπολογισμού του Ταμείου Αρχαιο¬ 
λογικών Πόρων. 

Η απόφαση αυτή νμ δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 16 Ιουνίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ Α.-Μ. (ΜΕΛΙΝΑ) ΜΕΡΚΟΥΡΗ 

-♦- 

Αριθ. Α2/Γ/18394/3430 (5) 

Έγκριση Κανονισμού Αεροσκαφών της Υπηρεσίας Πολιτικής Αεροπο¬ 
ρίας (ΥΠΑ). 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 
Έχοντας υπόψη: 

1. Τις διατάξεις των άρθρων 1, 10, 14 και 37 του Ν. 5017/1931 
«περί Πολιτικής Αεροπορίας». 

2. Το άρθρο 2 του από 7.8.1931 Π. Δ/τος «περί Κανονισμού Εναε¬ 
ρίου Κυκλοφορίας». 

3. Τις διατάξεις του Ν.Δ. 714/70 «περί ιδρύσεως Δ/νσεως Εναε¬ 
ρίων Μεταφορών παρά τω Υπουργείω Συγκοινωνιών και Οργανώσεως 
της Υπηρεσίας Πολιτικής Αεροπορίας», όπα>ς τροποποιήθηκε με το Ν. 
1340/1983 και ειδικότερα του άρθρου 24 αυτού. 

4. Τις διατάξεις του Π.Δ. 647/1981 «περί Οργανισμού της Υπηρε¬ 
σίας Πολιτικής Αεροπορίας του Υπουργείου Συγκοινωνιών» και ειδικό¬ 
τερα των άρθρων 8, 15, 49 και 137 αυτού. 

5. Την ανάγκη ρύθμισης των θεμάτων που αφορούν στην εκμετάλ¬ 
λευση των Αεροσκαφών της ΥΠΑ, αποφασίζουμε: 

1. Εγκρίνεται και τίθεται σε ισχύ, από τη δημοσίευσή του στην Εφη¬ 
μερίδα της Κυβερνήσεως, ο Κανονισμός Αεροσκαφών ΥΠΑ, που αποτε- 
λείται από τα πιο κάτω αναφερόμενα 15 άρθρα: 

Άρθρο 1. 

Σκοπός. 

Σκοπός του παρόντος Κανονισμού είναι η θέσπιση κανόνων και διαδι¬ 
κασιών για τη ρύθμιση, κατά τρόπο πλήρη και σύγχρονο, των θεμάτων, 
που αφορούν τη διάθεση και καλύτερη χρησιμοποίηση των αεροσκαφών 

της ΤΠΑ, για την εκτέλεση της αποστολής της. 

Άρθρο 2. 

Εφαρμογή. 

Ο παρών Κανονισμός έχει εφαρμογή στα αεροσκάφη της ΤΠΑ, και 
σαν τέτοια χαρακτηρίζονται τα αεροπλάνα και τα ελικόπτερα που είναι 
καταχωρημένα στο Μητρώο εθνικών πολιτικών αεροσκαφών, που τηρεί 
η ΤΠΑ και ανήκουν στην κυριότητά της ή χρησιμοποιούνται από αυτή. 

Άρθρο 3. 

Διοικητική Εξάρτηση - Βάση Αεροσκαφών. 

3.1 Η διοίκηση των αεροσκαφών ΤΠΑ ασκείται δια της Μονάδος 
Πτητικών Μέσων (ΜΠΜ) στην αρμοδιότητα της οποίας ανήκουν ειδικά 
η σχεδίαση και η εκτέλεση του πτητικού έργου της ΤΠΑ. 

3.2 Σαν βάση των αεροσκαφών της ΤΠΑ ορίζεται ο Κρατικός Αερο¬ 
λιμένας Αθηνών. 

Άρθρο 4. 

Διάθεση αεροσκαφών ΤΠΑ. 

Τα αεροσκάφη της ΤΠΑ διατίθενται για πτήσεις προς εκτέλεση των 
παρακάτω εργασιών με δαπάνες της ή με αμοιβή από τρίτους που χρη¬ 
σιμοποιούν τα αεροσκάφη όχι για κάλυψη αναγκών της ΤΠΑ, όπως 
κατά περίπτωση συμφωνείται, λαμβάνοντας, πάντοτε, σχετικά υπόψη, 
σε κάθε περίπτωση, τις απαιτήσεις ασφάλειας πτήσεων καθώς και το 
ύψος της δαπάνης, της ανά ώρα εκμετάλλευσης των αεροσκαφών. 

4.1 Αεροπλάνα. 

α) Για τον από αέρα έλεγχο των Αεροναυτιλιακών Βοηθημάτων, των 
τηλεπικοινωνιακών μέσων και συστημάτων οπτικών-βοηθημάτων 
(\Ά51 κ.λπ.) της ΤΠΑ. 

β) Για τον από αέρα έλεγχο Αεροναυτιλιακών Βοηθημάτων της Πο¬ 
λεμικής Αεροπορίας (Π.Α.). 

γ) Γ ια τον έλεγχο των εναερίων διαδρόμων, των διαδικασιών με όρ¬ 
γανα κράτησης και προσέγγισης αεροσκαφών και εν γένει για τον από 
αέρα έλεγχο των αεροναυτιλιακών διαδικασιών ΤΠΑ και Π.Α. 

δ) Για τον έλεγχο της πλωϊμότητας καθώς και για τη συντήρηση αυ¬ 
τών τούτων των αεροπλάνων. 

ε) Για επιθεωρήσεις Αερολιμένων, 
στ) Για την εκλογή κατασκευής νέων αερολιμένων, 
ζ) Για εξάσκηση προς διατήρηση και προαγωγή της πτητικής ικανό¬ 
τητας, καθώς και για την πρακτική σε πτήση εξέταση χειριστών ΤΠΑ 
και αξιωματικών Π.Α., που αποσπώνται στην ΤΠΑ και χρησιμοποιού¬ 
νται σαν χειριστές των αεροσκαφών αυτής. 

η) Για την παροχή βοήθειας, έρευνα και διάσωση σε περίπτωση αερο¬ 
πορικών ατυχημάτων ή άλλων περιπτώσεων επείγουσας ανάγκης. 

θ) Για τη μετακίνηση προσωπικού ΤΠΑ και τη μεταφορά υλικού, 
εφόσον το επιβάλλουν επείγοντες υπηρεσιακοί λόγοι, που συνδέονται με 
τη λειτουργία των Αεροναυτιλιακών Βοηθημάτων και Τηλεπικοινωνια¬ 
κών Μέσων της ΤΠΑ και γενικότερα με την ασφάλεια των πτήσεων. 

ι) Για την εκτέλεση από αέρα εργασιών επ’ ωφελεία άλλων Κρατικών 
Τπηρεσιών που δεν μπορούν να καλυφθούν επαρκώς και έγκαιρα κατ' 
άλλο τρόπο. 

ια) Για τον από αέρα έλεγχο Αεροναυτιλιακών Βοηθημάτων Ξένων 
Κρατών. 

ιβ) Για περιπτώσεις ειδικής φύσης, που δεν προβλέπονται από τον 
παρόντα Κανονισμό, κατά την κρίση του Διοικητή ΤΠΑ. 

ιγ) Για την πραγματοποίηση εκπαιδευτικών πτήσεων διεξαγωγής 
στην πράξη εκπαίδευσης στον από αέρα έλεγχο Αεροναυτιλιακών Βοη¬ 
θημάτων κ.λπ., των εκπαιδευτών και εκπαιδευομένων στη ΣΠΟΑ 
υπαλλήλων ΤΠΑ και Π.Α. 

4.2 Ελικόπτερα. 

α) Για τη μεταφορά των χειριστών θεοδολίχου και υπόλοιπου ανα¬ 
γκαίου προσωπικού καθώς και οργάνων ελέγχου κατά τους από αέρα 
ελέγχους Αεροναυτιλιακών Βοηθημάτων, που βρίσκονται σε νησιά ή σε 
τόπους, που δύσκολα πλησιάζονται με άλλο συγκοινωνιακό μέσο. 

β) Για τη μεταφορά προσωπικού και μέσων για διόρθωση εκτάκτων 
ανωμαλιών, που έχουν σχέση με τη λειτουργία των Αεροναυτιλιακών 
Βοηθημάτων, που δεν είναι επανδρωμένα και που δύσκολα πληα.αζο- 
νται με άλλο συγκοινωνιακό μέσο, καθώς και για τη μεταφορά τεχνικού 
προσωπικού, ανταλλακτικών και μέσων σε επανδρωμένα Αεροναυτι- 
λιακά Βοηθήματα και Αερολιμένες, κάθε φορά που αυτό κρίνεται ανα- 
γκαίο. 


γ) Για τη μεταφορά προσωπικού και μέσων για την εφαρμογή προ¬ 
γράμματος τακτικής συντήρησης σε θέσεις ηλεκτρονικών εγκαταστά¬ 
σεων, που δεν είναι επανδρωμένες, όπου η μεταφορά αυτή κρίνεται οικο¬ 
νομικά συμφέρουσα. 

δ) Για τη διερεύνηση διάφορων περιοχών προς επιλογή θέσεων εγκα¬ 
τάστασης Αεροναυτιλιακών Βοηθημάτων και Σταθμών Τηλεπικοινω¬ 
νιών καθώς και για τη μέτρηση από αέρα του ύψους της ακτινοβολίας 
ηλεκτρονικών συσκευών. 

ε) Για τη μεταφορά προσωπικού προς εκτέλεση συντήρησης, που έχει 
προγραμματισθεί, σε ηλεκτρομηχανολογικές εγκαταστάσεις Αεροναυτι- 
λιακών Βοηθημάτων, που δεν είναι επανδρωμένα καθώς και για έκτα¬ 
κτες μεταφορές προσωπικού και υλικού για την αποκατάσταση βλαβών 
των παραπάνω εγκαταστάσεων, όπου η μεταφορά αυτή κρίνεται οικο¬ 
νομικά συμφέρουσα. 

στ) Γ ια επιθεωρήσεις αερολιμένων, που βρίσκονται στο στάδιο κατα¬ 
σκευής των. 

ζ) Για την από αέρα αυτοψία προς επιλογή θέσεων κατασκευής νέων 
αερολιμένων και τη συγκέντρωση στοιχείων για εκπόνηση των μελετών 
που απαιτούνται για το σκοπό αυτό. 

η) Για ελέγχους εγκαταστάσεων οπτικών βοηθημάτων (νΑΒΙ 
κ.λπ.), κάθε φορά που η εκτέλεση των ελέγχων αυτών κρίνονται ανα¬ 
γκαίοι και κατάλληλοι να γίνουν με ελικόπτερο. 

θ) Για την έρευνα προς καθορισμό θέσης εγκατάστασης ΗΑΖΑ11Ι)- 
ΒΕΑΕΟΝ5 ή για την επισήμανση εμποδίων κάθε φορά που αυτό απαι¬ 
τείται. 

ι) Για τη μεταφορά διερευνητών ατυχημάτων σε τοποθεσία όπου έχει 
γίνει αεροπορικό ατύχημα ή συμβάν για το σκοπό διερεύνησης αυτού 
καθώς και για τη μεταφορά υλικού ατυχημάτων για εξέταση, 
ια) Για την έρευνα και διάσωση εφόσον το ελικόπτερο είναι διαθέσιμο, 
ιβ) Για την εκτέλεση ειδικής φύσης εργασιών που δεν προβλέπονται 
από τον παρόντα Κανονισμό, κατά την κρίση του Διοικητή της ΤΠΑ. 

Άρθρο 5. 

Πληρώματα Αεροσκαφών. 

Μέλη Πληρώματος Πτήσης. 

5.1 Σαν Μέλη Πληρώματος Πτήσης των αεροσκαφών της ΤΠΑ 
χρησιμοποιούνται υπάλληλοι αυτής, που έχουν προαληφθεί για το 
σκοπό αυτό ή Αξιωματικοί της Πολεμικής Αεροπορίας (Π.Α.), που 
έχουν αποσπαστεί στην ΤΠΑ. 

5.2 Επιτρέπεται η χρησιμοποίηση σαν χειριστών των αεροσκαφών 
ΤΠΑ και άλλων υπαλλήλων αυτής, με τους περιορισμούς και τις προϋ¬ 
ποθέσεις της παρ. 3, του άρθρου 30 του με αριθμό 83/72 Β. Δ/τος 
«περί Κανονισμού Οργανώσεως και Προσωπικού της ΤΠΑ», όπως αυτή 
διατηρήθηκε σε ισχύ από το Π.Δ. 647/81 «περί του Οργανισμού της 
ΤΠΑ κ.λπ.». 

Οι υπάλληλοι της ΤΠΑ που μπορούν στις ειδικές αυτές περιπτώσεις 
να χρησιμοποιηθούν σαν χειριστές, ορίζονται κάθε φορά με Διαταγή του 
Διοικητή της ΤΠΑ, που εκδίδεται μετά εισήγηση και μέριμνα των Διευ¬ 
θύνσεων Α2 και Δ1. 

5.3 Σε ειδικές ή έκτακτες επίσης περιπτώσεις μπορούν να χρησιμο¬ 
ποιούνται χειριστές της Ολυμπιακής Αεροπλοΐας Α.Ε., μετά από 
έγκριση του Διοικητή της ΤΠΑ. 

5.4 Όλοι οι χειριστές που χρησιμοποιούνται σαν μέλη πληρώματος 
πτήσης, πρέπει να είναι κάτοχοι σε ισχύ πτυχίου ιπταμένου κ.λπ., όπως 
παρακάτω κατά περίπτωση ορίζεται: 

α) Τπάλληλοι της ΤΠΑ ή και χειριστές της Ολυμπιακής Αεροπλοΐας: 
αα) Οι Κυβερνήτες μονοκινητήριων ελαφρών αεροπλάνων, πρέπει να 
είναι κάτοχοι πτυχίου επαγγελματία χειριστή Β' Τάξης σε αεροπλάνα, 
τουλάχιστο και ειδικότητας πτήσης με όργανα. 

ββ) Οι Κυβερνήτες πολυκινητηρίων ελαφρών αεροπλάνων πρέπει να 
είναι κάτοχοι πτυχίου επαγγελματία χειριστή Β' Τάξης σε αεροπλάνα, 
τουλάχιστο, ικανότητας Κυβερνήτη σε πολυκινητήρια αεροπλάνα ξηράς 
και ειδικότητας πτήσης με όργανα και να έχουν τελειώσει με επιτυχία 
εκπαίδευση στον τύπο του συγκεκριμένου αεροπλάνου της ΤΠΑ. 

γγ) Οι Κυβερνήτες πολυκινητηρίων μεγάλων αεροπλάνων, πρέπει να 
είναι κάτοχοι πτυχίου χειριστή Εναερίων Γραμμών σε αεροπλάνα με 
ικανότητα Κυβερνήτη στον τύπο του αεροπλάνου της ΤΠΑ. 

δδ) Οι Συγκυβερνήτες πολυκινητηρίων αεροπλάνων πρέπει να είναι 
κάτοχοι πτυχίου επαγγελματία χειριστή Β' Τάξης σε αεροπλάνα, του¬ 
λάχιστο, με ικανότητα στον τύπο όπου απαιτείται τέτοια ή όπου δεν 
απαιτείται, να έχουν τελειώσει με επιτυχία εκπαίδευση στον τύπο του 
αεροπλάνου της ΤΓΙΑ και να έχουν ειδικότητα πτήσης με όργανα, 
εε) Οι Κυβερνήτες ελικοπτέρων πρέπει να είναι κάτοχοι πτυχίου 

Επαγγελματία χειριστή στροφειοπτέρων, με αντίστοιχη ικανότητα Κυ¬ 
βερνήτη στον τύπο του ελικοπτέρου. 

β) Εν ενεργεία Αξιωματικοί Χειριστές αεροσκαφών των Εθνικών 
Ενόπλων Δυνάμεων. 

Εν ενεργεία Αξιωματικοί Χειριστές αεροσκαφών των Ενόπλων Δυνά¬ 
μεων, μπορούν να πετούν σαν πλήρωμα πτήσης των αεροσκαφών ΥΠΑ, 
εφόσον κατέχουν τα από αυτές χορηγούμενα (αντίστοιχα πτυχία χειρι¬ 
στή, ικανότητα στον τύπο ή την τάξη του αεροσκάφους, ειδικότητα πτή¬ 
σης με όργανα κ.λπ., που απαιτούνται για το σκοπό αυτό και βρίσκονται 
σε πτητική ενέργεια. Από τους ανωτέρω εν ενεργεία Αξιωματικούς προ- 
τιμούνται όσοι κατέχουν επί πλέον και πτυχίο Πολιτικής Αεροπο¬ 
ρίας. 

Μέλη Πληρώματος. 

5.5 Υπάλληλοι της ΥΠΑ ή άλλοι εντεταλμένοι, που επιβαίνουν στα 
αεροσκάφη της ΥΠΑ για την εκτέλεση σε πτήση έργου (παρατηρητές, 
ηλεκτρονικοί, τεχνικοί αεροσκαφών, επιθεωρητές πλοϊμότητας, εκπαι¬ 
δευτές και εκπαιδευόμενοι ηλεκτρονικοί για τη διενέργεια πρακτικής 
εξάσκησης στον από αέρα έλεγχο κ.λπ.), λογίζονται σαν μέλη πληρώ¬ 
ματος του αεροσκάφους. 

Άρθρο 6. 

Άλλα πρόσωπα που επιβαίνουν στα αεροσκάφη. 

6.1 Κατά τις πτήσεις των αεροσκαφών της ΥΠΑ μπορούν να επιβαί¬ 
νουν σ' αυτά, μετά από έγκριση του Διοικητή της ΥΠΑ και με την προϋ¬ 
πόθεση ότι υπάρχουν θέσεις, τα παρακάτω πρόσωπα: 

α) Υπάλληλοι της ΥΠΑ που μετακινούνται για την εκτέλεση Υπηρε¬ 
σίας. 

β) Προσωπικό της Πολεμικής Αεροπορίας που μετακινείται για εκτέ¬ 
λεση εργασίας, που έχει άμεση σχέση με τον από αέρα έλεγχο Αεροναυ- 
τιλιακών Βοηθημάτων. 

γ) Οποιοδήποτε πρόσωπο ήθελε κριθεί από το Διοικητή της ΥΠΑ, 
απαραίτητο για την εκπλήρωση της αναφερόμενης στο άρθρο 4, παρ. 
4.1. περίπτωση (ιβ), αποστολής. 

6.2 Τα παραπάνω πρόσωπα θα επιβαίνουν των αεροσκαφών μόνο 
εφόσον η παρουσία τους σε αυτά δεν πρόκειται να παραβλάψει ή παρα- 
κωλύσει, σε οποιαδήποτε περίπτωση, το έργο και το σκοπό της πτήσης 
ή να αυξήσει τη δαπάνη αυτής. 

6.3 Η κατά την ανωτέρω παρ. 6.1.α χρησιμοποίηση αεροσκαφών 
ΥΠΑ από τους υπαλλήλους της επιτρέπεται μόνο όταν αυτό αναφέρεται 
ρητά στη σχετική εντολή μετακίνησης που εκδίδεται από τη Διεύθυνση 
Διοικητικού. 

Άρθρο 7. 

Διάθεση Αεροσκάφους. 

7.1 Οι Διευθύνσεις και υπόλοιπες Μονάδες της ΚΥ/ΥΠΑ καθώς και 
οι Περιφερειακές Υπηρεσίες ΥΠΑ, εφόσον κρίνουν ότι απαιτείται η διά¬ 
θεση αεροσκάφους της ΥΠΑ, για την εκτέλεση κάποιας εργασίας, που 
τοποθετείται στα πλαίσια των λειτουργικών δραστηριοτήτων της ΥΠΑ 
και που περιλαμβάνεται σε αυτές που ορίζονται στο άρθρο 4 του παρό¬ 
ντα Κανονισμού, απευθύνονται με έγγραφο ή σήμα τους, στη Μονάδα 
Πτητικών Μέσων, η οποία, σε συνεργασία πάντοτε με τη Β4 (για ενημέ¬ 
ρωσή της επί της κατά προτεραιότητα διαθεσιμότητας του αεροσκά¬ 
φους) και με τις καθ’ ύλη άλλες αρμόδιες Διευθύνσεις της Κεντρικής 
Υπηρεσίας, φροντίζει για το συντονισμό των σχετικών θεμάτων και την 
έγκριση διάθεσης αεροσκάφους από το Διοικητικό της ΥΠΑ. 

7.2 Η παραπάνω διαδικασία δεν αφορά: 

α) Τις περιπτώσεις για τις οποίες έχει εκδηλωθεί η σύμφωνη γνώμη 
της Διοίκησης της ΥΠΑ: 

αα) Είτε με την έκδοση παγίων διαταγών εκτέλεσης πτητικού έργου, 
όπως π.χ. ο έλεγχος Ραδιοβοηθημάτων που εκτελείται βάσει της ΜΟΔ 
16. 

ββ) Είτε με την έκδοση άλλων διοικητικών πράξεων, που αφορούν 
την κάλυψη συγκεκριμένων πρόσκαιρων ή εκτάκτων και επείγουσας 
φύσης λειτουργικών αναγκών της ΥΠΑ, όπως λ.χ. είναι οι πτήσεις με¬ 
ταφοράς προσωπικού προς αποκατάσταση της λειτουργίας Αεροναυτι- 
λιακών Βοηθημάτων που δεν είναι επανδρωμένα. 

β) Τις πτήσεις των οποίων η εκτέλεση προβλέπεται ή απαιτείται από 
τους σε ισχύ Κανονισμούς ή γίνεται αναγκαία από την ίδια τη λειτουρ¬ 
γία των ΜΠΜ, όπως π.χ. οι πτήσεις συντήρησης και ανανέωσης πιστο¬ 
ποιητικών πλοϊμότητας των αεροσκαφών, οι πτήσεις εκπαίδευσης, ανα¬ 
νέωσης των ΠΙΠ και γενικά διατήρησης της πτητικής ικανότητας του 
ιπτάμενου προσωπικού, που χρησιμοποιείται από τη ΜΠΜ ή αφορά 


στις πτήσεις εκπαίδευσης ηλεκτρονικών στον από αέρα έλεγχο κ.λπ. 

7.3 Για τη διάθεση αεροσκάφους για εργασίες που ορίζονται από το 
άρθρο 4 του παρόντα Κανονισμού, εκτός εκείνων που αναφέρονται στην 
κάλυψη των αναγκών της ΥΠΑ, καθώς και για περιπτώσεις ειδικής φύ¬ 
σης, που δεν προβλέπονται από τον παρόντα Κανονισμό, οι ενδιαφερό¬ 
μενοι απευθύνονται στο Γ ραφείο Διοικητή ΥΠΑ, το οποίο αναλαμβάνει 
τις περαιτέρω απαραίτητες ενέργειες. 

Άρθρο 8. 

Διαταγές Πτήσης. 

8.1 Για κάθε πτήση των αεροσκαφών της ΥΠΑ πρέπει να υπάρχει 
Διαταγή πτήσης. 

8.2 Στη Διαταγή πτήσης αναφέρονται τα στοιχεία αεροσκάφους, το 
δρομολόγιο (Αερολιμένες στους οποίους θα πραγματοποιηθεί προσγεί¬ 
ωση) ή το είδος της πτήσης (π.χ. ΤΟΠΙΚΗ), η ημερομηνία και αν είναι 
δυνατό ή αναγκαία, η ώρα έναρξης της πτήσης, ο σκοπός για τον οποίο 
θα εκτελεσθεί η πτήση, ο Κυβερνήτης και το πλήρωμα πτήσης, κάθε 
άλλο πρόσωπο που επιβαίνει στο αεροσκάφος για εκτέλεση υπηρεσίας 
κατά την πτήση, καθώς και κάθε άλλο στοιχείο που είναι αναγκαίο για 
την πτήση. 

8.3 Για την έκδοση της Διαταγής Πτήσης χρησιμοποιείται το έντυπο 
που είναι υπόδειγμα στο Παράρτημα Α' του Κανονισμού. 

8.4 Οι Διαταγές πτήσης υπογράφονται από τον Προϊστάμενο της 
Μονάδας Πτητικών Μέσων οι πιο κάτω περιπτώσεις: 

α) Για εργασίες που τοποθετούνται μέσα στα πλαίσια των λειτουργι¬ 
κών δραστηριοτήτων της ΥΠΑ, είτε με την έκδοση μονίμων διαταγών 
εκτέλεσης πτητικού έργου είτε με την έκδοση άλλων διοικητικών πρά¬ 
ξεων, που αφορούν την κάλυψη συγκεκριμένων προσωρινών ή εκτά¬ 
κτων και επείγουσας φύσης λειτουργικών αναγκών (περιπτώσεις (αα) 
και (ββ) της παρ. 7.2.α) και 

β) Για πτήσεις που η εκτέλεσή τους προβλέπεται ή απαιτείται από 
τους σε ισχύ Κανονισμούς ή γίνεται αναγκαία από αυτή την ίδια τη λει¬ 
τουργία της ΜΠΜ (περιπτώσεις παρ. 7.2.β). 

8.5 Ειδικά και προκειμένου μόνο για τις έκτακτες και επείγουσες πε¬ 
ριπτώσεις, που καθορίζονται πιο πάνω (παρ. 8.4) ρητά και περιορι¬ 
στικά, η αρμόδια Μονάδα της ΥΠΑ γνωστοποιεί, με απλή κατ’ αρχήν 
τηλεφωνική κλήση, στη ΜΠΜ την ανάγκη εκτέλεσης μιας συγκεκριμέ¬ 
νης πτήσης για την εν συνεχεία υπογραφή και έκδοση από τη ΜΠΜ της 
σχετικής Διαταγής Πτήσης. Κατά τις ώρες που δεν λειτουργεί η ΜΠΜ, 
η ειδοποίηση θα γίνεται απ’ ευθείας προς τον Κυβερνήτη του αεροσκά¬ 
φους, ο οποίος χωρίς τίποτα άλλο, υπογράφει τη διαταγή πτήσης σύμ¬ 
φωνα με αυτά που καθορίζονται στην παρ. 8.7 και στη συνέχεια πραγ¬ 
ματοποιεί την πτήση. Σημειώνεται ότι δεν απαιτείται στην περίπτωση 
αυτή η λήψη άλλης εντολής ή έγκρισης του Διοικητή ΥΠΑ ή του Προϊ¬ 
σταμένου της ΜΠΜ, για την πραγματοποίηση της πτήσης αυτής. 

Στις δύο παραπάνω περιπτώσεις (ειδοποίηση της ΜΠΜ ή του Κυ¬ 
βερνήτη) η τηλεφωνική γνωστοποίηση θα επιβεβαιώνεται πάντοτε με 
μεταγενέστερο σήμα προς τη ΜΠΜ. 

8.6 Οι διαταγές πτήσης για περιπτώσεις που δεν μπορούν να συμπε- 
ρληφθούν σε αυτές της παραγράφου 8.4, δηλαδή για περιπτώσεις των 
παρ. 7.1 και 7.3 του παρόντος Κανονισμού (πτήσεις μετά από αίτηση 
των Μονάδων και Υπηρεσιών ΥΠΑ ή για περιπτώσεις ειδικής φύσης 
που δεν προβλέπονται από τον παρόντα Κανονισμό), υπογράφονται επί¬ 
σης από τον Προϊστάμενο της ΜΠΜ εφόσον προηγούμενα δοθεί σχετική 
έγκριση του Διοικητή ΥΠΑ που μεταβιβάζεται μέσω του Γραφείου Διοι¬ 
κητή. 

8.7 Εφόσον υπάρξει ανάγκη να εκτελεσθεί πτήση, σε ώρες που δεν 
λειτουργεί η ΜΠΜ, η υπογραφή και έκδοση της Διαταγής Πτήσης, 
σύμφωνα με τα παραπάνω, μπορεί, ύστερα από προηγούμενη εντολή ή 
έγκριση του Διοικητή ΥΠΑ ή του Προϊσταμένου της ΜΠΜ, να την υπο¬ 
γράφει: α) Εφόσον το αεροσκάφος βρίσκεται μακριά από τη βάση του, ο 
Κυβερνήτης του αεροσκάφους που έχκει ορισθεί για την πτήση που εκτε- 
λείται. β) Εφόσον το αεροσκάφος βρίσκεται και στη βάση του (ΚΑΑ), ο 
κυβερνήτης του αεροσκάφους, που κάθε φορά ορίζεται από το Διοικητή 
ΥΠΑ ή τον Προϊστάμενο της ΜΠΜ για την εκτέλεση μιας τέτοιας πτή¬ 
σης, δηλαδή σε ώρες που δεν λειτουργεί η ΜΠΜ. 

Η Διαταγή Πτήσης, που έχει υπογραφεί από τον Κυβερνήτη «με 
εντολή Διοικητή» ή «με εντολή Προϊσταμένου ΜΠΜ» παραδίδεται στον 
υπεύθυνο του Αερολιμενικού Ελέγχου, του Αερολιμένα από όπου θα 
εκτελεστεί η πτήση, ο οποίος υποχρεούται να την πρωτοκολλήσει και 
γνωστοποιήσει, με τηλεπικοινωνιακά μέσα, στη ΜΠΜ, ΥΠΑ/Δ1 και 
ΚΑΑ/ΑΡ/Α. 

8.8 Σε περιπτώσεις κατά τις οποίες, στη διάρκεια της πτήσης υπηρε- 

σιακή ανάγκη ή επικίνδυνες καιρικές συνθήκες ή άλλοι λόγοι σχετικά με 
την ασφαλή εκτέλεση της πτήσης, επιβάλλουν την αλλαγή του δρομολο¬ 
γίου που ορίζεται στη Διαταγή Πτήσης ή την αλλαγή του προορισμού, ο 
Κυβερνήτης υποχρεούται να γνωστοποιήσει με σήμα του την αλλαγή 
αυτή στην ΥΠΑ/Δ1, ΜΠΜ και ΚΑΑ/ΑΡ/Α. 

8.9 Κάθε Κυβερνήτης πρέπει να αναγράφει στη στήλη των παρατη¬ 
ρήσεων του Ημερολογίου του αεροσκάφους και απέναντι από κάθε 
πτήση, τον αριθμό πρωτοκόλλου της Διαταγής Πτήσης βάσει της 
οποίας έγινε η εκτέλεση της πτήσης. 

8.10 Πτήση που έχει γίνει θεωρείται ότι τελείωσε και η Διαταγή 
Πτήσης παύει να ισχύει, όταν ολοκληρωθεί ο σκοπός που αναφέρεται 
στη Διαταγή Πτήσης, και το αεροσκάφος επιστρέφει στη βάση του. 

8.11 Η κοινοποίηση της Διαταγής Πτήσης σε όλους τους αποδέκτες 
που βρίσκονται μακριά της ΜΠΜ (δηλαδή ΚΥ/ΥΠΑ, Αερολιμένες, 
Άλλες Περιφερειακές Υπηρεσίες ΥΠΑ, Πολεμική Αεροπορία κ.λπ.) θα 
μεταβιβάζεται με τα τηλεπικοινωνιακά μέσα της ΥΠΑ, με εκείνη τη 
μορφή και τύπο που μεταβιβάζονται τα στοιχεία του Σχέδιου Πτήσης, 
δηλαδή μόνο τα στοιχεία εκείνα που κάθε φορά αναγράφονται στις στή¬ 
λες του εντύπου της Διαταγής Πτήσης παραλείποντας τις ενδείξεις του 
Εντύπου αυτής. 

8.12 Για την αντιμετώπιση των εκτάκτων περιπτώσεων που αναφέ- 
ρονται στην παρ. 8.7, ο ΚΑΑ (Τμήμα Αερολιμενικού Ελέγχου) καθώς 
και οι υπόλοιποι Αερολιμένες, πρέπει να φροντίζουν να είναι εφοδιασμέ¬ 
νοι με έντυπα Διαταγής Πτήσης. 

8.13 Κάθε αναβολή ή ματαίωση της πτήσης, θα γνωστοποιείται με 
σήμα από τη ΜΠΜ στους αποδέκτες και υπόλοιπους παραλήπτες της 
Διαταγής Πτήσης. 

Άρθρο 9. 

Εκτέλεση Πτήσεων. 

9.1 Οι πτήσεις πραγματοποιούνται σύμφωνα με τους Κανονισμούς 
και διαδικασίες που βρίσκονται σε ισχύ και έχουν εφαρμογή σε Ελληνικά 
Πολιτικά Αεροσκάφη. 

9.2 Για την παραμονή των αεροσκαφών της ΥΠΑ μακράν της καθο¬ 
ρισμένης βάσης των, περισσότερο από τέσσερις ημέρες (96 ώρες), απαι¬ 
τείται οπωσδήποτε έγκριση του Διοικητή Πολιτικής Αεροπορίας. Στην 
περίπτωση αυτή πρέπει να αναφέρεται στη Διαταγή Πτήσης, η διάρκεια 
της παραμονής του αεροσκάφους μακράν της βάσης του. 

Άρθρο 10. 

Έγγραφα Πτήσης. 

Αεροναυτιλιακό Σχέδιο Πτήσης. 

10.1 Για κάθε πτήση ταξιδιού πρέπει να συντάσσεται από χειριστή 
του πληρώματος πτήσης του αεροσκάφους και να υπογράφεται από τον 
Κυβερνήτη αυτού, Αεροναυτιλιακό Σχέδιο Πτήσης (ΝΑν. ΓΕΤ. 
ΡΓΑΝ/ΓΟΟ), σε δύο αντίγραφα, σύμφωνα με το υπόδειγμα που έχει 
καθοριστεί από τη ΜΠΜ. 

Το ένα αντίγραφο αυτού παραδίνεται στο Γραφείο Αερολιμενικού 
Ελέγχου του Αερολιμένα αναχώρησης και το άλλο, που έχει συμπληρω¬ 
θεί ανάλογα, συνοδεύει το αεροσκάφος κατά την πτήση. 

10.2 Για τοπικές πτήσεις ελέγχου Αεροναυτιλιακών Βοηθημάτων, 
τοπικές πτήσεις συντήρησης, εκπαίδευσης κ.λπ. και γενικά για κάθε το¬ 
πική πτήση δεν θα συντάσσεται Αεροναυτιλιακό Σχέδιο Πτήσης. 

10.3 Μετά το τέλος της πτήσης τα αντίγραφα του Αεροναυτιλιακού 
Σχεδίου Πτήσης που έχουν συμπληρωθεί για το σκοπό αυτό και φέρο¬ 
νται στο αεροσκάφος, συγκεντρώνονται και παραδίνονται, με φροντίδα 
και ευθύνη του Κυβερνήτη, στο αρμόδιο Τμήμα της ΜΠΜ, όπου και φυ¬ 
λάσσονται για ένα χρόνο και μετά καταστρέφονται. 

10.4. Τα αντίγραφα των Αεροναυτιλιακών Σχεδίων Πτήσης που 
έχουν κατατεθεί στα Γραφεία Αερολιμενικού Ελέγχου των Αερολιμέ¬ 
νων, φυλάσσονται από αυτά για ένα χρόνο και μετά καταατρέφο- 
νται. 

Γενικό Δηλωτικό 

10.5. Για κάθε σκέλος της πτήσης και σύμφωνα με τη Διαταγή Πτή¬ 
σης και των υπολοίπων στοιχείων (επιβάτες, υλικά), συντάσσεται από 
το Γραφείο Αερολιμενικού Ελέγχου του Αερολιμένα αναχώρησης. Γε¬ 
νικό Δηλωτικό σε δύο αντίτυπα, σύμφωνα με το υπόδειγμα ΟΕΝΕΚΑΕ 
ΟΕΟΕΑΚΑΤΙΟΝ, που προβλέπεται από το Π.Δ. 533/1981 «Περί Κα¬ 
νονισμού διευκολύνσεων αεροπορικών μεταφορών» και το οποίο θα συ¬ 
νοδεύεται, στην περίπτωση που θα επιβαίνουν επιβάτες ή μεταφέρεται 
φορτίο, από αντίστοιχη κατάσταση. 

10.6. Το Γενικό Δηλωτικό υπογράφεται από τον Κυβερνήτη ή Συ- 


γκυβερνήτη και θεωρείται από τον Αερολιμένα αναχώρησης. 

Από τα δύο αντίτυπα το ένα παραμένει στον Αερολιμένα αναχώρη¬ 
σης, το άλλο συνοδεύει το αεροσκάφος κατά την πτήση και παραδίδεται 
από τον Κυβερνήτη στον Αερολιμένα άφιξης. 

Και τα δύο Δηλωτικά φυλάσσονται από τους Αερολιμένες, στους 
οποίους έχουν παραδοθεί, για ένα χρόνο και μετά καταστρέφονται από 
αυτούς. 

Ημερολόγιο Αεροσκάφους - Τεχνικό Ημερολόγιο 

10.7. Ο Κυβερνήτης κάθε πτήσής φροντίζει για την τήρηση και συ¬ 
μπλήρωση του τεχνικού ημερολόγιου και ημερολόγιου του αεροσκάφους 
και υπογράφει αυτά. 

Στο ημερολόγιο αεροσκάφους αναγράφονται τα ονοματεπώνυμα του 
πληρώματος πτήσης και αυτών που επιβαίνουν για να εκτελέσουν κατά 
την πτήση έργο, καθώς και οι ώρες πτήσης που πραγματοποιήθηκαν. 
Το ημερολόγιο αεροσκάφους θεωρείται και σφραγίζεται από το Γραφείο 
Αερολιμενικού Ελέγχου των Αερολιμένων. Η θεώρηση αυτή έχει σαν 
σκοπό την επίσημη βεβαίωση αυτών που αναγράφονται στο ημερολό¬ 
γιο. 

10.8. Το ημερολόγιο κάθε αεροσκάφους φυλάσσεται από το Τμήμα 
Αερολιμενικού Ελέγχου του ΚΑΑ, στο οποίο παραδίνεται μετά το τέλος 
κάθε πτήσης με φροντίδα του Κυβερνήτη. 

Αναφορά Κυβερνήτη 

10.9. Στην πίσω πλευρά του Αεροναυτιλιακού Σχεδίου Πτήσης ο 
Κυβερνήτης αναγράφει τυχόν παρατηρήσεις ή συμβάντα που έχουν 
σχέση με την εκτέλεση της πτήσης, τα Αεροναυτιλιακό Βοηθήματα 
κ.λπ. 

10.10. Εφόσον στα Αεροναυτιλιακό Σχέδια πτήσης που παραδίνο¬ 
νται στη ΜΠΜ υπάρχουν παρατηρήσεις για τις οποίες απαιτείται να γί¬ 
νει κάποια ενέργεια, η ΜΠΜ τις αντιγράφει και τις υποβάλλει στην αρ¬ 
μόδια Δ/νση της ΥΠΑ, με σχετική εισήγησή της. 

Άρθρο 11 
Στατιστικά στοιχεία 

Η ΜΠΜ υποβάλλει στην ΥΠΑ/Α2-Α4-Β4-Δ3-Δ4, κάθε τρίμηνο, 
στατιστικά στοιχεία για τα αντικείμενα εκείνα που αναφέρονται στο ΠΑ¬ 
ΡΑΡΤΗΜΑ Β' του παρόντα. 

Άρθρο 12 

Ασφάλιση Πληρωμάτων και Επιβατών 

Η ασφάλιση των πληρωμάτων και των επιβαινόντων των αερ/φών 
ΥΠΑ γίνεται με φροντίδα της Δ4 σύμφωνα με αυτά που ισχύουν για τα 
αεροσκάφη ΥΠΑ. 

Άρθρο 13 

Συντήρηση - Εξυπηρέτηση - Εφοδιασμός 

13.1. Γενικά η συντήρηση των αεροσκαφών της ΥΠΑ θα γίνεται 
σύμφωνα με τους Κανονισμούς συντήρησης Πολιτικών Αεροσκαφών 
που βρίσκονται σε ισχύ και έχουν εγκριθεί από την ΥΠΑ. 

Η συντήρηση αυτή πραγματοποιείται από το φορέα που έχει αναλά- 
βει τη συντήρηση αεροσκαφών ΥΠΑ, σύμφωνα με τη σύμβαση που 
ισχύει κάθε φορά και τους όρους και προϋποθέσεις αυτής. 

13.2. Στο φορέα, που έχει αναλάβει τη συντήρηση, η ΥΠΑ αναθέτει 
επίσης την εξυπηρέτηση (ΗΑΝΠΕΙΝΟ) και την επιμέλεια εφοδιασμού 
των αεροσκαφών με καύσιμα και λιπαντικά, όπως αυτά προβλέπονται 
από τον κατασκευαστή. 

13.3. Τόσο η εξυπηρέτηση (ΗΑΝϋΕΙΝΟ) όσο και η πριν από την 
πτήση επιθεώρηση του αεροσκάφους σε αερολιμένες εσωτερικού ή εξω¬ 
τερικού προς τους οποίους η Ολυμπιακή Αεροπορία ή Ολυμπιακή Αερό¬ 
πλοια πραγματοποιούν τακτικά δρομολόγια, γίνεται από το προσωπικό 
που εξυπηρετεί τα αεροσκάφη των ανωτέρω εταιρειών, σύμφωνα με 
αυτά που ορίζονται στη σχετική σύμβαση για συντήρηση των αεροσκα¬ 
φών της ΥΠΑ. 

Σε αερολιμένες, όπου δεν υπάρχει τεχνικό προσωπικό της Ολυμπια¬ 
κής Αεροπορίας ή Ολυμπιακής Αεροπλοΐας, η επιθεώρηση πριν την 
πτήση γίνεται από το πλήρωμα πτήσης με φροντίδα του Κυβερνήτη και 
πιστοποιείται από αυτόν στο Τεχνικό Ημερολόγιο του αεροσκάφους. 

13.4. Κατά τις πτήσεις προς Αερολιμένες του εξωτερικού, προς τους 
οποίους η Ολυμπιακή Αεροπορία δεν πραγματοποιεί δρομολόγια, ο Κυ¬ 
βερνήτης του αεροσκάφους ειδοποιεί έγκαιρα τη Δ/νση Δ3 για την εξα¬ 
σφάλιση των προϋποθέσεων (αντιμετώπισης εκτάκτων εξόδων για εξυ¬ 
πηρέτηση, συντήρηση και τυχόν μικροεπισκευές του αεροσκάφους, απο- 

δίδοντας λογαριασμό απολογιστικά στην ΤΠΑ/Δ3. 


αφορούν τη μέριμνα ιτοιμότητας αεροσκαφών ΥΠΑ και άσκηση του λει¬ 
τουργικού έργου, ρυθμίζονται μι διαταγές (ΜΕΑ) της ΜΠΜ που κοινο¬ 
ποιούνται στις αρμόδιες Δ/νσιις της ΚΥ/ΤΠΑ. 


Άρθρο 14 ποιούνται στις αρμοόιις Λ/νσιις της μ/ιιιλ. 

Φόρτωση - Ζυγοστάθμιση 15.2. Από την ημερομηνία που θα ισχύσιι ο Κανονισμός αυτός παύει 

,, . να ισνύει η με αριθμό Ε1/Γ/9001/1325/28.2.1973 Απόφαση με 

Η φόρτωση και ζυγοστάθμιση των αεροπλάνων και ελικσττ^ν^,ς ο Κανονισμός Αεροσκαφών ΤΠΑ. 

ΥΠΑ, γίνεται με φροντίδα και ευθυνη του Κυβερνήτη κάθε πτήσης. * ι-τ ι 

2. Ο Κανονισμός αυτός να δημοσιευθεί στην Εφημερίδα της Κυβερ- 
Αρθρο 15 νήσιεος. 


Άρθρο 15 
Τελικές Διατάξεις 

15.15.1. Τα σχετικά με τις διαδικασίες προπαρασκευής της πτήσης, 
εφοδιασμού των αεροσκαφών με καύσιμα και λοιπών λεπτομερειών που 


Αθήνα, 2 Ιουνίου 1988 
Ο Διοικητής 

ΚΩΣΤΑΣ ΧΑΡΑΛΑΜΠΟΠΟΤΛΟΣ 


Ανήκει στον Κανονισμό Αεροσκαφών ΥΠΑ 


ΠΑΡΑΡΤΗΜΑ ", 


ΥΠΟΔΕΙΓΜΑ ΔΙΑΤΑΓΗ! ΠΤΗΣΗ! 

Ανήκει στον Κανονισμό Αεροσκαφών ΥΓΙΑ 
ΠΑΡΑΡΤΗΜΑ «Β» 

ΑΝΤΙΚΕΙΜΕΝΑ ΓΙΑ ΤΑ ΟΠΟΙΑ ΘΑ ΤΗΡΟΥΝΤΑΙ ΣΤΑΤΙΣΤΙΚΑ 
ΣΤΟΙΧΕΙΑ 

1. Αριθμός ημερών κατά τις οποίες εκτελέστηκαν πτήσεις: 
α. Μικτά (μαζί αεροπλάνα και ελικόπτερα) 

β. Χωριστά 
αα. για αεροπλάνα 
ββ. για ελικόπτερα 

2. Συνολικός αριθμός ωρών πτήσης που συμπληρώθηκαν από αερο¬ 
πλάνα, αναλυόμενες όπως παρακάτω: 

α. Ώρες πτήσης μετάβασης και επιστροφής, για έλεγχο Αεροναυτι- 
λιακών Βοηθημάτων. 

β. Ώρες πτήσης σε τόπους ελέγχων Αεροναυτιλιακών Βοηθημά¬ 
των: 

αα. Για νΟΚ 
ββ. Για ΝϋΒ 
γγ. Για 11.8 
δδ. Για ΒΑΓΙΑ Η 
εε. Για ΤΑΟΑΝ 

στστ. Για Συστήματα Οπτικών Βοηθημάτων (νΑ5Ι κ.λπ.) 

ζζ. Για Τηλεπικοινωνίες 
γ. Ώρες πτήσης άλλων αποστολών 
αα. Για δοκιμές 
ββ. Για άλλες αποστολές 

3. Συνολικός αριθμός ωρών πτήσης που συμπληρώθηκαν από ελικό¬ 
πτερα αναλυόμενες κατά αποστολή. 

4. Συνολικός αριθμός επιστροφών στον ΚΑΑ, εξ αιτίοις διακοπής 
ελέγχων, αναλυόμενες όπως παρακάτω: 

α. Λόγω βλάβης του ελεγχόμενου σταθμού, 
αα. νΟΚ 
ββ. ΝϋΒ 
γγ. ΙΕ5 
δδ. ΚΑΩΑΚ 
εε. ΤΑΟΑΝ 

στστ. Σύστημα Οπτικών Βοηθημάτων (\ΆδΙ κ.λπ.) 

ζζ. Τηλεπικοινωνίες 
β. Λόγω καιρού: 
αα. Περιοχής Αθηνών 
ββ. Σε όλη τη χώρα 
γ. Λόγω βλάβης αεροσκάφους 
δ. Λόγω εναέριας κυκλοφορίας 
ε. Λόγω οποιασδήποτε άλλης αιτίοις 

5. Αριθμός κάθε φύσης πτήσεων από ΚΑΑ που ήταν προγραμματι¬ 
σμένες και ματαιώθηκαν, ανάλογα με την αιτία, δηλαδή: 

α. Λόγω καιρού 

β. Λόγω εναέριας κυκλοφορίας 

γ. Λόγω βλάβης αεροσκάφους 

δ. Λόγω καθυστέρησης ανεφοδιασμού σε καύσιμα 

ε. Λόγω βλάβης του προς έλεγχο σταθμού 

6. Αριθμός καθυστερήσεων περισσότερο των 15 λεπτών από την 
προγραμματισθείσα ώρα αναχώρησης από ΚΑΑ, ανάλογα με την αιτία, 
δηλαδή: 

α. Λόγω βλάβης αεροσκάφους 

β. Λόγω καθυστέρησης ανεφοδιασμού σε καύσιμα 

γ. Λόγω μη εκπλήρωσης υποχρεώσεων Ολυμπιακής Αεροπλοΐας 

δ. Λόγω καιρού 

7. Ποσοστό επί τοις εκατό (%) καθυστερήσεων επί του συνολικού 
αριθμού πτήσεων που εκτελέστηκαν. 

8. Κάθε φύσης ανωμαλίες στα αεροσκάφη που γράφτηκαν στα τε¬ 
χνικά ημερολόγια και αποκαταστάθηκαν: 

α. Μηχανικές (σκάφος και κινητήρες χωριστά) για κάθε αεροσκάφος, 
β. Ηλεκτρικές, για κάθε αεροσκάφος, 
γ. Ηλεκτρονικές, για κάθε αεροσκάφος. 

9. Κάθε φύσης ανωμαλία του ηλεκτρονικού εξοπλισμού (ΚΟΝ¬ 
ΣΟΛΑ) του αεροσκάφους που χρησιμοποιείται για τη διενεργεια των 
από αέρα ελέγχων των Αεροναυτιλιακών Βοηθημάτων. 


Αριθ. 1332/2/88 (6) 

Αναπροσαρμογή των ναύλων στις τοπικές γραμμές της Νοτιοδυτικής 

Κρήτης. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

α) Τις διατάξεις του άρθρου 178 παρ. 2 του Ν.Δ. 187/73 «περί 
Κ.Δ.Ν.Δ.». 

β) Το Π.Δ. 338/83 (ΦΕΚ 119 Α'/8.9.83) «Μεταβίβαση αρμοδιο¬ 
τήτων Υπουργού Εμπορικής Ναυτιλίας στους Νομάρχες». 

γ) Τη διαταγή ΥΕΝ/ΔΟΛ 071230/6.88. 

δ) Την Απόφασή μας με αριθ. 7420/30.11.87, αποφασίζουμε: 

1. Αναπροσαρμόζουμε τους ναύλους των επιβατών των τοπικών 
γραμμών της περιοχής δικαιοδοσίας μας ως εξής: 


ΠΙΝΑΚΑΣ ΝΑΥΛΩΝ ΕΠΙΒΑΤΩΝ 


Α/Α 

ΓΡΑΜΜΗ 

ΚΑΘΑΡΟΣ 

ΝΑΥΛΟΣ 

ΑΠΟΣΤΑΣΗ 

ΣΕ ΜΙΛΙΑ 

1. 

ΧΩΡΑ ΣΦΑΚΙΩΝ - ΑΓ. ΡΟΥΜΕΛΗ 

531 

9 

2. 

ΧΩΡΑ ΣΦΑΚΙΩΝ - ΛΟΥΤΡΟ 

158 

2,6 

3. 

ΛΟΥΤΡΟ - ΑΓ. ΡΟΥΜΕΛΗ 

297 

6,4 

4. 

ΠΑΛΑΙΟΧΩΡΑ - ΑΓ. ΡΟΥΜΕΛΗ 

686 

14,8 

5. 

ΠΑΛΑΙΟΧΩΡΑ - ΣΟΥΠΑ 

343 

7 

6. 

ΣΟΥΠΑ - ΑΓ. ΡΟΥΜΕΛΗ 

343 

9 

7. 

ΧΩΡΑ ΣΦΑΚΙΩΝ - ΓΑΥΔΟΣ 

941 

22 

8. 

ΠΑΛΑΙΟΧΩΡΑ - ΓΑΥΔΟΣ 

887 

32 

9. 

ΣΟΥΠΑ - ΓΑΥΔΟΣ 

887 

29 

10. 

ΑΓ. ΡΟΥΜΕΛΗ - ΓΑΥΔΟΣ 

941 

25 


2. Στις γραμμές X. ΣΦΑΚΙΩΝ - ΓΑΥΔΟΣ και ΑΓ. ΡΟΥΜΕΛΗ - 
ΓΑΥΔΟΣ δεν υπολογίστηκε αύξηση λόγω μικρής κίνησης. 

3. Στους μόνιμους κάτοικους της νήσου Γαύδου παρέχεται έκπτωση 
50% από τις πλοιοκτήτριες εταιρείες στις παραπάνω γραμμές. 

4. Καθορίζουμε επίσης προσωρινά το ναύλο των οχημάτων των το¬ 
πικών γραμμών περιοχής μας ως εξής: 

ΠΙΝΑΚΑΣ ΝΑΥΛΩΝ ΟΧΗΜΑΤΩΝ 


ΕΠΙΒΑΤΙΚΑ ΕΠΙΒΑΤΙΚΑ ΦΟΡΤΗΓΑ 

ΚΑΤΗΓΟΡΙΑ Α' ΚΑΤΗΓΟΡΙΑ Β'ΔΡΧ. 

ΚΑΤΑ 

ΜΗΚΟΣ ΜΕΧΡΙ ΜΗΚΟΣ ΠΑΝΩΤΡΕΧΟΝ 

ΜΕΤΡΟ 

- 4,25 μ. από 4,25 μ. ΜΗΚΟΥΣ 


1 . 

ΧΩΡΑΣ ΣΦΑΚΙΩΝ - ΑΓ. ΡΟΥ¬ 
ΜΕΛΗ 

1.300 

1.620 

510 

2. 

ΧΩΡΑΣ ΣΦΑΚΙΩΝ - ΛΟΥΤΡΟ 

430 

540 

150 

3. 

ΛΟΥΤΡΟ - ΑΓ. ΡΟΥΜΕΛΗ 

860 

1 080 

360 

4. 

ΠΑΛΑΙΟΧΩΡΑ - ΑΓ. ΡΟΥΜΕΛΗ 

1.840 

2.380 

840 

5. 

ΠΑΛΑΙΟΧΩΡΑ - ΣΟΥΓΙΑ 

920 

1.190 

420 

6. 

ΣΟΥΓΙΑ - ΑΓ. ΡΟΥΜΕΛΗ 

920 

1.190 

420 

7. 

ΧΩΡΑ ΣΦΑΚΙΩΝ - ΓΑΥΔΟΣ 

2.480 

3.240 

1.190 

8. 

ΠΑΛΑΙΟΧΩΡΑ - ΓΑΥΔΟΣ 

2.810 

3.780 

1.620 

9. 

ΣΟΥΠΑ - ΓΑΥΔΟΣ 

2.810 

3.780 

1.620 

10. 

ΑΓ. ΡΟΥΜΕΛΗ - ΓΑΥΔΟΣ 

2.480 

3.240 

1.190 


5. Οι ναύλοι των δικύκλων καθορίζονται ως εξής: 

α) Μέχρι 50 κυβικά: Ναύλος ίσος με το 5% του ναύλου των επιβατι¬ 
κών οχημάτων Α' κατηγορίας. 

β) Από 51 μέχρι 250 κυβικά: Ναύλος ίσος με το 15% του ναύλου 
των επιβατικών οχημάτων Α' κατηγορίας. 

γ) Από 251 κυβικά και πάνω: Ναύλος ίσος με το 20% του ναύλου 
των επιβατικών σχημάτων Α' κατηγορίας. 

δ) Δίκυκλες μοτοσυκλέτες με καλάθι στα πλάγια καταβάλουν διπλά¬ 
σιο ναύλο. 

ε) Τα ποδήλατα δεν καταβάλουν ναύλο. 

6. Για ΛΕΩΦΟΡΕΙΑ, ΑΥΤΟΚΙΝΟΥΜΕΝΑ ΤΡΟΧΟΣΠΙΤΑ ΚΑΙ 
ΡΥΜΟΥΛΚΟΥΜΕΝΑ ΣΚΑΦΗ ΜΗΚΟΥΣ ΜΕΓΑΛΥΤΕΡΟΥ ΤΩΝ 5 
ΜΕΤΡΩΝ, ο υπολογισμός του ναύλου γίνεται με το τρέχον μέτρο των 
φορτηγών οχημάτων μειωμένο κατά 20%. 


Α/Α ΓΡΑΜΜΗ 

Ο ναύλος ανά τρέχον μέτρο των κάτω των 5 μέτρων ρυμουλκουμέ¬ 
νων οχημάτων, όπως μπαγκαζιέρες, τροχόσπιτα, λέμβοι κ.λπ. θα είναι 
ίσος προς το 25% του ναύλου επιβατικού οχήματος Α' κατηγορίας. 

7. ΜΗΧΑΝΗΜΑΤΑ: Ο υπολογισμός του ναύλου να γίνεται με βάση 
τα τρέχοντα μέτρα όπως παρακάτω: 

α) Κατηγορία που το βάρος τους ανά τρέχον μέτρο είναι μέχρι ένα (1) 
τόνο καταβάλλουν ναύλο ανά τρέχον μέτρο το διπλάσιο του ναύλου φορ¬ 
τηγών οχημάτων. 

β) Κατηγορία που το βάρος τους ανά τρέχον μέτρο είναι μέχρι τρεις 
(3) τόνους, καταβάλλουν ναύλο ανά τρέχον μέτρο το τριπλάσιο του ναύ¬ 
λου φορτηγών οχημάτων. 

γ) Κατηγορία που το βάρος ανά τρέχον μέτρο είναι μεγαλύτερο των 
τριών (3) τόνων, καταβάλλουν ναύλο ανά τρέχον μέτρο το εξαπλάσιο 
του ναύλου φορτηγών οχημάτων. 

8. Στις περιπτώσεις που το μήκος του φορτηγού οχήματος έχει δεκα¬ 
δικό αριθμό, εφόσον είναι μικρότερο των 50 εκατοστών δεν θα κατα¬ 
βάλλεται ναύλος και εφόσον είναι μεγαλύτερο των 50 εκατοστών να κα¬ 
ταβάλλεται ναύλος ίσος με ναύλο 50 εκατοστών. 


9. Στις προεξοχές φορτίων από τις πλευρές των φορτηγών οχημάτων 
καθορίζεται ναύλος με ελεύθερη συμφωνία με ανώτατο όριο την προσαύ- 
ξηση του ναύλου μέχρι 50% εφόσον η προεξοχή δεν υπερβαίνει το ένα 
(1) μέτρο και μέχρι το διπλάσιο του ναύλου στην περίπτωση που η προε¬ 
ξοχή υπερβαίνει το ένα (1) μέτρο. 

10. Στις τιμές ναύλων επιβατικών και οχημάτων ισχύουν οι αντί¬ 
στοιχες διατάξεις εκπτώσεων ή δωρεάν μεταφοράς που ισχύουν για τις 
κύριες και δευτερεύουαες δρομολογιακές γραμμές. 

11. Οι τιμές καθαρού ναύλου επιβατών και οχημάτων προσαυξάνο¬ 
νται με τα νόμιμα ποσοστά υπέρ Λιμενικού Ταμείου, ΝΑΤ και Φ.Π.Α. 

12. Ορίζουμε ημερομηνία έναρξης ισχύος της απόφασης κατά την 
ημέρα δημοσίευσής της στην Εφημερίδα της Κυβερνήαεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χανιά, 14 Ιουνίου 1988 
Ο Νομάρχης 

ΕΜΜΑΝΟΥΗΛ ΜΠΡΙΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


